Na temelju članka 37. Statuta Grada Šibenika („Službeni glasnik Grada Šibenika“ broj 2/21), Gradsko vijeće Grada Šibenika, na 2. sjednici održanoj 28. srpnja 2021. godine, donosi

**ODLUKU**

o osnivanju Lokalne akcijske grupe u ribarstvu za područje Grada Šibenika te općina Bilice, Marina, Primošten i Rogoznica

1. U svrhu implementacije CLLD programa u Republici Hrvatskoj, Grad Šibenik je ovom Odlukom suglasan sudjelovati u formiranju i djelovanju Lokalne akcijske grupe u ribarstvu koja će obuhvatiti područje Grada Šibenika te općina Bilice, Marina, Primošten i Rogoznica (u daljnjem tekstu: FLAG), kao jedan od suosnivača, a koja se osniva radi ostvarivanja zajedničkih interesa svih razvojnih dionika ukupnog razvoja područja FLAG-a.

2. Za imenovanje predstavnika u skupštini FLAG-a se zadužuje gradonačelnik.

3. Ova Odluka stupa na snagu danom donošenja, a objavit će se u „Službenom glasniku Grada Šibenika.“

KLASA: 910-01/21-01/26

URBROJ: 2182/01-10-21-8

Šibenik, 28. srpnja 2021. godine

GRADSKO VIJEĆE GRADA ŠIBENIKA

 PREDSJEDNIK

 dr.sc. Dragan Zlatović,v.r.